ddrg/super_eurlex huggingface dataset:
Official Journal 310 , 16/12/2004 P. 0108 - 0108



Airteagal III-245 1. Beidh feidhm ag an Roinn seo maidir le hiompar d'iarnród, de bhóthar agus d'uiscebhealach intíre. 2. Féadfar le dlíthe Eorpacha nó le dlíthe réime Eorpacha na bearta is iomchuí a bhunú do mhuiriompar agus d'aeriompar. Glacfar iad tar éis dul i gcomhairle le Coiste na Réigiún agus leis an gCoiste Eacnamaíoch agus Sóisialta. --------------------------------------------------
Official Journal 310 , 16/12/2004 P. 0053 - 0053



Airteagal II-110 An ceart chun nach ndéanfar duine a thriail ná a phionósú faoi dhó in imeachtaí coiriúla i ngeall ar an gcion coiriúil céanna Ní dhlífear aon duine a thriail ná a phionósú athuair in imeachtaí coiriúla i ngeall ar chion ar éigiontaíodh nó ar ciontaíodh é nó í go críochnaitheach san Aontas i ngeall air cheana i gcomhréir leis an dlí. --------------------------------------------------
Official Journal 310 , 16/12/2004 P. 0051 - 0051



Airteagal II-105 Saoirse gluaiseachta agus saoirse cónaithe 1. Tá ag gach saoránach den Aontas an ceart chun gluaiseacht agus cónaí faoi shaoirse ar chríoch na mBallstát. 2. Féadfar saoirse gluaiseachta agus cónaithe a dheonú, i gcomhréir leis an mBunreacht, do náisiúnaigh tríú tíortha a chónaíonn go dlíthiúil ar chríoch Ballstáit. --------------------------------------------------
Official Journal 310 , 16/12/2004 P. 0101 - 0101



Airteagal III-228 1. Chun na cuspóirí atá leagtha amach in Airteagal III-227 a ghnóthú, bunófar comheagraíocht mhargaí talmhaíochta. Is i bhfoirm acu seo a leanas, de réir an táirge i dtrácht, a bheidh an eagraíocht sin: (a) comhrialacha iomaíochta; (b) comhordú éigeantach ar na heagraíochtaí náisiúnta éagsúla margaíochta; (c) eagraíocht Eorpach margaíochta. 2. An chomheagraíocht a bhunófar de réir mhír 1, féadfaidh sí na bearta uile a chuimsiú is gá chun na haidhmeanna a ghnóthú atá leagtha amach in Airteagal III-227, go háirithe rialú praghsanna, cabhracha chun na táirgí éagsúla a tháirgeadh agus a chur ar an margadh, córais chun táirgí a stóráil agus a thabhairt anonn agus comhshásra chun allmhairí nó onnmhairí a chobhsú. Beidh ar an gcomheagraíocht cloí le gnóthú na n-aidhmeanna atá leagtha amach in Airteagal III-227 agus gan idirdhealú ar bith a dhéanamh idir tháirgeoirí nó idir thomhaltóirí san Aontas. Bunófar aon chomhbheartas praghsanna ar chomhchaighdeáin agus ar chómhodhanna ríomha. 3. Chun a chumasú don chomheagraíocht dá dtagraítear i mír 1 a haidhmeanna a ghnóthú, féadfar ciste nó cistí um threoraíocht agus ráthaíocht talmhaíochta a bhunú. --------------------------------------------------
Airteagal III-322

1. Nuair a fhoráiltear le cinneadh Eorpach, arna ghlacadh i gcomhréir le Caibidil II, go ndéanfar an caidreamh eacnamaíoch agus airgeadais le tríú tír amháin nó níos mó a bhriseadh nó a laghdú, go hiomlán nó go páirteach, glacfaidh an Chomhairle na rialacháin Eorpacha nó na cinntí Eorpacha is gá, ag gníomhú di trí thromlach cáilithe ar thogra comhpháirteach ó Aire Gnóthaí Eachtracha an Aontais agus ón gCoimisiún. Cuirfidh sí Parlaimint na hEorpa ar an eolas.

2. Nuair a fhoráiltear amhlaidh le cinneadh Eorpach arna ghlacadh i gcomhréir le Caibidil II, féadfaidh an Chomhairle bearta sriantacha a ghlacadh faoin nós imeachta dá dtagraítear i mír 1 in aghaidh daoine nádúrtha nó dlítheanacha, in aghaidh grúpaí nó in aghaidh eintiteas neamhstáit.

3. Beidh sna gníomhartha dá dtagraítear san Airteagal seo na forálacha is gá maidir le coimircí dlíthiúla.

--------------------------------------------------
Official Journal 310 , 16/12/2004 P. 0183 - 0183



Airteagal III-427 Leagfar síos le dlí Eorpach Rialacháin Foirne oifigigh an Aontais agus Coinníollacha Fostaíochta Sheirbhísigh eile an Aontais. Glacfar an dlí sin tar éis dul i gcomhairle leis na hinstitiúidí lena mbaineann. --------------------------------------------------
Official Journal 310 , 16/12/2004 P. 0025 - 0026



Airteagal I-31 An Chúirt Iniúchóirí 1. Is institiúid í an Chúirt Iniúchóirí. Déanfaidh sí iniúchóireacht ar chuntais an Aontais. 2. Scrúdóidh sí na cuntais ar ioncam agus ar chaiteachas uile an Aontais, agus áiritheoidh sí an dea-bhainistíocht airgeadais. 3. Beidh sí comhdhéanta de náisiúnach amháin as gach Ballstát. Beidh a comhaltaí, chun leas ginearálta an Aontais, neamhspleách ar fad i bhfeidhmiú a bhfeidhmeanna. --------------------------------------------------
Official Journal 310 , 16/12/2004 P. 0139 - 0140



Airteagal III-310 1. Faoi chuimsiú na gcinntí Eorpacha arna nglacadh i gcomhréir le hAirteagal III-309, féadfaidh an Chomhairle cur chun feidhme cúraim a chur ar ghrúpa de Bhallstáit atá toilteanach agus a bhfuil an cumas is gá acu le haghaidh cúraim den sórt sin. Comhaontóidh na Ballstáit sin eatarthu féin, i gcomhlachas le hAire Gnóthaí Eachtracha an Aontais, maidir le bainistiú an chúraim. 2. Coinneoidh na Ballstáit a bheidh rannpháirteach sa chúram an Chomhairle ar an eolas go tráthrialta faoin dul chun cinn, ar a dtionscnamh féin nó arna iarraidh sin do Bhallstát eile. Cuirfidh na Ballstáit sin an Chomhairle ar an eolas láithreach más léir go leanfadh móriarmhairtí ón gcúram a chur i gcrích nó gur ghá leasú ar an gcuspóir, an raon feidhme agus na coinníollacha arna socrú don chúram sna cinntí Eorpacha dá dtagraítear i mír 1. Sna cásanna sin glacfaidh an Chomhairle na cinntí Eorpacha is gá. --------------------------------------------------
Official Journal 310 , 16/12/2004 P. 0059 - 0060



Airteagal III-133 1. Beidh ag oibrithe an ceart chun gluaiseacht faoi shaoirse laistigh den Aontas. 2. Toirmiscfear aon idirdhealú ar fhoras náisiúntachta idir oibrithe na mBallstát maidir le fostaíocht, le luach saothair agus le coinníollacha eile oibre agus fostaíochta. 3. Faoi réir teorainneacha a bhfuil call leo ar mhaithe leis an mbeartas poiblí, leis an tslándáil phoiblí nó leis an tsláinte phoiblí, beidh ag oibrithe an ceart: (a) chun glacadh le fostaíocht a tairgeadh iarbhír; (b) chun gluaiseacht faoi shaoirse laistigh de chríoch na mBallstát chuige sin; (c) chun fanacht i mBallstát le bheith ag gabháil d'fhostaíocht ann de réir na bhforálacha reachtaíochta nó rialúcháin nó riaracháin a bhfuil fostaíocht náisiúnaigh an Stáit sin faoina rialú; (d) chun fuireach i gcríoch Ballstáit tar éis bheith ar fostú sa Stát sin, faoi réir coinníollacha a chorprófar i rialacháin Eorpacha a ghlacfaidh an Coimisiún. 4. Ní bheidh feidhm ag an Airteagal seo maidir le fostaíocht sa tseirbhís phoiblí. --------------------------------------------------
Official Journal 310 , 16/12/2004 P. 0070 - 0071



Airteagal III-165 1. Gan dochar d'Airteagal III-164, áiritheoidh an Coimisiún go gcuirfear i bhfeidhm na prionsabail atá leagtha amach in Airteagail III-161 agus III-162. Ar iarratas a fháil ó Bhallstát, nó ar a thionscnamh féin, agus i gcomhar le húdaráis inniúla na mBallstát, a thabharfaidh a gcúnamh dó, scrúdóidh an Coimisiún cásanna ina bhfuil amhras gur sáraíodh na prionsabail thuasluaite. Má fhaigheann sé gur tharla sárú, molfaidh sé bearta iomchuí chun deireadh a chur leis. 2. Mura gcuirfear deireadh leis an sárú dá dtagraítear i mír 1, glacfaidh an Coimisiún cinneadh Eorpach réasúnaithe lena dtaifeadfar an sárú ar na prionsabail. Féadfaidh an Coimisiún a chinneadh a fhoilsiú agus a údarú do Bhallstáit na bearta is gá a ghlacadh chun an staid a leigheas, agus saineoidh sé coinníollacha agus sonraí na mbeart sin. 3. Féadfaidh an Coimisiún rialacháin Eorpacha a ghlacadh a bhaineann leis na haicmí comhaontuithe a bhfuil an Chomhairle tar éis rialachán Eorpach a ghlacadh ina leith i gcomhréir le pointe (b) den dara mír d'Airteagal III-163. --------------------------------------------------
Official Journal 310 , 16/12/2004 P. 0092 - 0092



Airteagal III-207 Féadfar bearta dreasachta a bhunú le dlíthe Eorpacha nó le dlíthe réime Eorpacha atá ceaptha chun comhar a chothú idir Bhallstáit agus tacú lena ngníomhaíocht i réimse na fostaíochta trí thionscnaimh arb é is aidhm dóibh malairtí faisnéise agus dea-chleachtais a fhorbairt, trí anailís chomparáideach agus comhairle a sholáthar mar aon le cur chuige nuálaíoch a chur chun cinn agus an taithí a mheas, go háirithe trí leas a bhaint as treoirthionscadail. Glacfar iad tar éis dul i gcomhairle le Coiste na Réigiún agus leis an gCoiste Eacnamaíoch agus Sóisialta. Ní chuimseoidh dlíthe Eorpacha ná dlíthe réime Eorpacha comhchuibhiú ar dhlíthe ná ar rialacháin na mBallstát. --------------------------------------------------
Official Journal 310 , 16/12/2004 P. 0106 - 0106



Airteagal III-237 Go dtí go nglacfar na dlíthe Eorpacha nó na dlíthe réime Eorpacha dá dtagraítear in Airteagal III-236(2), ní fhéadfaidh aon Bhallstát, mura mbeidh cinneadh Eorpach lena ndeonófar maolú glactha d'aon toil ag an gComhairle, cuid is lú fabhar, ina n-éifeacht dhíreach nó indíreach ar charraeirí Ballstát eile i gcomparáid le carraeirí is náisiúnaigh dá chuid féin, a thabhairt sna forálacha éagsúla a bhfuil an t-ábhar faoina rialú an 1 Eanáir 1958 nó, i gcás Stát aontach, ar dháta a n-aontachais. --------------------------------------------------
Airteagal III-355

Roghnófar Breithiúna agus Abhcóidí Ginearálta na Cúirte Breithiúnais as measc daoine nach bhfuil a neamhspleáchas inchurtha in amhras agus a bhfuil acu na cáilíochtaí is gá chun a gceaptha do na hoifigí breithiúnacha is airde ina dtíortha faoi seach nó is dlí-eolaithe a n-aithnítear a n-inniúlacht; ceapfaidh Rialtais na mBallstát iad de thoil a chéile tar éis dul i gcomhairle leis an bpainéal dá bhforáiltear in Airteagal III-357.

Athrófar cuid de na Breithiúna agus de na hAbhcóidí Ginearálta gach trí bliana faoi na coinníollacha atá leagtha amach i Reacht Chúirt Bhreithiúnais an Aontais Eorpaigh.

Toghfaidh na Breithiúna Uachtarán na Cúirte Breithiúnais as a líon féin go ceann téarma trí bliana. Féadfar é nó í a atoghadh.

Glacfaidh an Chúirt Bhreithiúnais a Rialacha Nós Imeachta. Is gá toiliú a fháil ón gComhairle do na Rialacha sin.

--------------------------------------------------
Official Journal 310 , 16/12/2004 P. 0151 - 0151



Airteagal III-332 Féadfaidh Parlaimint na hEorpa, trí thromlach na gcomhaltaí a chomhdhéanann í, a iarraidh ar an gCoimisiún aon togra iomchuí a chur faoina bráid ar na hábhair ar gá, dar léi, gníomh Aontais ina leith chun an Bunreacht a chur chun feidhme. Mura gcuirfidh an Coimisiún togra faoina bráid, cuirfidh sé Parlaimint na hEorpa ar an eolas faoi na cúiseanna. --------------------------------------------------
Airteagal III-271

1. Féadfar rialacha íosta a bhunú le dlíthe réime Eorpacha maidir le cionta coiriúla agus pionóis a shainiú i réimsí na coireachta fíorthromchúisí a bhfuil gné thrasteorann ag baint leo mar gheall ar nádúr na gcionta sin nó mar gheall ar an tionchar a bhíonn acu nó toisc go bhfuil gá faoi leith ann iad a chomhrac ar bhonn coiteann.

Is iad seo a leanas na réimsí coireachta sin: an sceimlitheoireacht, an gháinneáil ar dhaoine agus an teacht i dtír gnéasach ar mhná agus ar leanaí, an gháinneáil neamhdhleathach ar dhrugaí, an gháinneáil aindleathach ar airm, sciúradh airgid, an éillitheacht, góchumadh modhanna íocaíochta, coireacht ríomhairí agus an choireacht eagraithe.

De réir mar a tharlaíonn forbairtí sa choireacht, féadfaidh an Chomhairle cinneadh Eorpach a ghlacadh lena sainaithneofar réimsí eile coireachta a chomhallann na critéir a shonraítear sa mhír seo. Gníomhóidh sí d'aon toil tar éis toiliú a fháil ó Parlaimint na hEorpa.

2. Más léir go bhfuil sé sár-riachtanach dlíthe cóiriúla agus rialacháin choiriúla na mBallstát a chomhfhogasú chun beartas an Aontais a chur chun feidhme go héifeachtúil i réimse ina ndearnadh bearta um chomhchuibhiú, féadfar rialacha íosta a bhunú le dlíthe réime Eorpacha maidir le cionta coiriúla agus pionóis a shainiú sa réimse lena mbaineann. Glacfar iad de réir an nós imeachta chéanna a leanadh agus na bearta um comhchuibhiú i dtrácht á nglacadh, gan dochar d'Airteagal III-264.

3. Má mheasann comhalta den Chomhairle go ndéanfadh dréacht-dlí réime Eorpach dá dtagraítear i mír 2 difear do ghnéithe bunúsacha dá chóras dlí coiriúil, féadfaidh sé a iarraidh go ndéanfar an dréacht–dlí réime a tharchur chuig an gComhairle Eorpach. Sa chás sin, nuair a bheidh an nós imeachta dá dtagraítear in Airteagal III-396 infheidhme, déanfar é a chur ar fionraí. Tar éis an cheist a phlé agus laistigh de cheithre mhí ón bhfionraí sin, déanfaidh an Chomhairle Eorpach:

(a) an dréacht a tharchur ar ais chuig an gComhairle, rud a chuirfidh deireadh le fionraí an nós imeachta dá dtagraítear in Airteagal III-396, nuair atá sé infheidhme, nó

(b) a iarraidh ar an gCoimisiún nó ar an ngrúpa Ballstát a thionscain an dréacht dréacht nua a thíolacadh; sa chás sin, measfar nár glacadh an gníomh a beartaíodh an chéad uair.

4. Mura mbeidh an Chomhairle Eorpach tar éis gníomhú, faoi dheireadh na tréimhse dá dtagraítear i mír 3 nó más rud é, laistigh de dhá mhí dhéag ón data a ndearnadh dréacht nua a thíolacadh faoi mhír 3(b), nach mbeidh an dlí réime Eorpach glactha agus gur mian le haon trian de na Ballstáit ar a laghad comhar feabhsaithe a chur ar bun ar bhonn an dréacht–dlí réime i dtrácht, cuirfidh siad Parlaimint na hEorpa, an Chomhairle agus an Coimisiún ar an eolas.

Sa chás sin, measfar gur tugadh an t-údarú chun dul ar aghaidh leis an gcomhar feabhsaithe dá dtagraítear in Airteagail I-44(2) agus III-419(1) agus beidh feidhm ag na forálacha maidir leis an gcomhar feabhsaithe.

--------------------------------------------------
Official Journal L 236 , 23/09/2003 P. 0047 - 0047



Airteagal 50 1. Rachaidh téarma oifige chomhaltaí láithreacha an Choiste Eolaíoch agus Theicniúil faoi Airteagal 134(2) de Chonradh CEFA in éag ar dháta theacht i bhfeidhm na hIonstraime seo. 2. Amhail ón an aontachas ceapfaidh an Chomhairle comhaltaí nua an Choiste Eolaíoch agus Theicniúil i gcomhréir leis an nós imeachta atá leagtha síos in Airteagal 134(2) de Chonradh CEFA. --------------------------------------------------
Official Journal L 236 , 23/09/2003 P. 0821 - 0821



8. FUINNEAMH 31968 L 0414: Treoir 68/414/CEE ón gComhairle an 20 Nollaig 1968 ag forchur oibleagáid ar Bhallstáit CEE stoic íosta amhola agus/nó táirgí peitriliam a choinneáil (IO L 308, 23.12.1968, lch. 14), mar atá arna leasú go deireanach le: - 31998 L 0093: Treoir 98/93/CE ón gComhairle an 14.12.98 (IO L 358, 31.12.1998, lch. 100). De mhaolú ar Airteagal 1(1) de Threoir 68/414/CEE, ní bheidh feidhm sa Chipir ag an íosleibhéal stoc de tháirgí peitriliam go dtí an 31 Nollaig 2007. Áiritheoidh an Chipir go gcomhfhreagraíonn a híosleibhéal stoc de tháirgí peitriliam, i gcás gach ceann de na haicmí táirgí peitriliam atá liostaithe in Airteagal 2, ar a laghad do mheántomhailt inmheánach laethúil an mhéid laethanta seo a leanas, mar atá sainithe in Airteagal 1(1): - 60 lá faoi cheann dháta an aontachais; - 90 lá faoi cheann an 31 Nollaig 2007. --------------------------------------------------
B. MUIRIOMPAR

31971 R 0281: Rialachán (CEE) Uimh. 281/71 ón gCoimisiún an 9 Feabhra 1971 ag cinneadh chomhdhéanamh liosta na n-uiscebhealaí de chineál muirí dá bhforáiltear in Airteagal 3(e) de Rialachán (CEE) Uimh. 1108/70 ón gComhairle an 4 Meitheamh 1970 (IO L 33, 10.2.1971, lch. 11), mar atá arna leasú le:

- 11972 B: An Ionstraim i dtaobh coinníollacha aontachais agus oiriúnuithe na gConarthaí — Aontachas Ríocht na Danmhairge, na hÉireann agus na Ríochta Aontaithe (IO L 73, 27.3.1972, lch. 14),

- 11985 I: An Ionstraim i dtaobh coinníollacha aontachais agus oiriúnuithe na gConarthaí — Aontachas Ríocht na Spáinne agus Phoblacht na Portaingéile (IO L 302, 15.11.1985, lch. 23),

- An Ionstraim i dtaobh coinníollacha aontachais agus oiriúnuithe na gConarthaí - Aontachas Phoblacht na hOstaire, Phoblacht na Fionlainne agus Ríocht na Sualainne (IO C 241, 29.8.1994, lch. 21).

Cuirtear an méid seo a leanas isteach san Iarscríbhinn:

"Republic of Poland

(1) that part of Lake Nowowarpieńskie and that part of the Szczecin Lagoon, together with the Świna and the Dziwna and the Zalew Kamieński, lying to the east of the international border between the Republic of Poland and the Federal Republic of Germany, as well as the Odra between the Szczecin Lagoon and the port waters of Szczecin,

(2) that part of the Gulf of Gdańsk within a base line running from a point 54° 37' 36″ N and 18° 49' 18″ E (on the Hel Peninsula) to a point 54° 22' 12″N and 19° 21' 00″ E (on the Wisła Peninsula),

(3) that part of the Wisła Lagoon lying to the south-west of the international border between the Republic of Poland and the Russian Federation which runs through the Lagoon,

(4) port waters demarcated from the seaward side by a line linking those permanent port facilities forming an integral part of the port system which lie farthest out to sea."

--------------------------------------------------
Ionstraim i dtaobh choinníollacha aontachais Phoblacht na Seice, Phoblacht na hEastóine, Phoblacht na Cipire, Phoblacht na Laitvia, Phoblacht na Liotuáine, Phoblacht na hUngáire, Phoblacht Mhálta, Phoblacht na Polainne, Phoblacht na Slóivéine agus Phoblacht na Slóvaice agus oiriúnuithe na gConarthaí ar a bhfuil an tAontas Eorpach fothaithe - Iarscríbhinn II: Liosta dá dtagraítear in Airteagal 20 den Ionstraim Aontachais - 18. Comhar i réimsí ceartais agus gnóthaí baile - D. ILGHNÉITHEACH



Official Journal L 236 , 23/09/2003 P. 0761 - 0761



D. ILGHNÉITHEACH 41994 D 0028: Cinneadh ón gCoiste Feidhmiúchán an 22 Nollaig 1994 maidir leis an deimhniú dá bhforáiltear in Airteagal 75 chun drugaí támhshuanacha agus substaintí síceatrópacha a iompar (SCH/Com-ex (94) 28 rev.) (IO L 239, 22.9.2000, lch. 463). In Iarscríbhinn II, cuirtear isteach an méid seo a leanas idir na hiontrálacha a bhaineann leis an mBeilg agus an Danmhairg: "CZECH REPUBLIC: Ministry of Health of the Czech Republic Palackého náměstí 4 128 01 Praha 1 Tel: +420 2 2497 2457 Fax: +420 2 2491 5430" agus, idir na hiontrálacha a bhaineann leis an nGearmáin agus leis an nGréig: "ESTONIA: Ministry of Social Affairs Gonsiori 29 15027 Tallinn Tel: +372 626 9700 Fax: +372 699 2209" agus, idir na hiontrálacha a bhaineann leis an Iodáil agus le Lucsamburg: "CYPRUS: Ministry of Health Pharmaceutical Services Larnaka Avenue 7 1475 Nicosia Tel: +357 22 407107 Fax: +357 22 305 255 LATVIA: Ministry of Welfare Pharmacy Department Skolas str. 21 LV-1331 Riga Tel: +371 7021608 Fax: +371 7276445 LITHUANIA: Ministry of Health of the Republic of Lithuania Vilniaus St. 33 LT-2001 Vilnius Tel: +370-2-661400 Fax: +370-2-661402" agus, idir na hiontrálacha a bhaineann le Lucsamburg agus leis an Ísiltír: "HUNGARY: (Ministry of Health and Social and Family Affairs Department for Pharmaceuticals and Medical DevicesDepartment for Narcotic Drugs) Egészségügyi, Szociális és Családügyi Minisztérium Gyógyszerészeti és Orvostechnikai Főosztály Kábítószer Osztály Arany János utca 6-8 H-1051 Budapest Tel.: +361 312 3216 Fax: +361 311 7255 e-mail: fabian.ferenc@eum.hu MALTA: Taqsima għall-Kontroll ta' Sustanzi Narkotiċi Diviżjoni tas-Saħħa 15 Triq il-Merkanti Valletta Malta Tel: +356-21 25 55 42 Fax: +356-21 25 55 41" agus, idir na hiontrálacha a bhaineann leis an Ostair agus leis an bPortaingéil: "POLAND: Główny Inspektor Farmaceutyczny ul. Długa 38/40 00-238 Warszawa Tel: +48 22 831 21 31 Fax: +48 22 831 02 44" agus i ndiaidh na hiontrála a bhaineann leis an bPortaingéil: "SLOVENIA: Office for Drugs of the Republic of Slovenia Trubarjeva 3 1000 Ljubljana Tel: +386 1 244 12 08 Fax: +386 1 244 12 72 SLOVAKIA: Ministerstvo zdravotníctva Slovenskej republiky (Ministry of Health of the Slovak Republic) Sekcia zdravotnej starostlivosti (Section of Health Care) Odbor organizácie, riadenia a licencií (Organisation, Management and Licensing) Limbová 2 833 07 Bratislava Tel: +421 2 5937 3384 (contact person) +421 2 5937 3171 (secretariat) Fax: +421 2 5937 3400" . --------------------------------------------------
Official Journal L 236 , 23/09/2003 P. 0980 - 0980



26. Dearbhú ó Phoblacht na Seice maidir le hAirteagal 35 de Chonradh AE Glacann Poblacht na Seice le dlínse Chúirt Bhreithiúnais na gComhphobal Eorpach i gcomhréir leis na socruithe atá leagtha síos in Airteagal 35(2) agus (3)(b) den Chonradh ar an Aontas Eorpach. Forchoimeádann Poblacht na Seice an ceart foráil a dhéanamh ina dlí náisiúnta nuair a ahéantar ceist maidir le bailíocht nó léiriú gníomh dá dtagraítear in Airteagal 35(1) den Chonradh ar an Aontas Eorpach a ardú i gcás atá ar feitheamh os comhair cúirte nó binse náisiúnta nach bhfuil aon leigheas breithiúnach ann faoin dlí náisiúnta in aghaidh a breitheanna nó a bhreitheanna go mbeidh de cheangal ar an gcúirt nó ar an mbinse sin an cheist a chur faoi bhráid na Cúirte Breithiúnais. --------------------------------------------------
Official Journal L 236 , 23/09/2003 P. 0978 - 0979



22. Dearbhú Comhpháirteach ó Phoblacht na Seice, ó Phoblacht na hEastóine, ó Phoblacht na Liotuáine, ó Phoblacht na Polainne, ó Phoblacht na Slóivéine agus ó Phoblacht na Slóvaice maidir le hAirteagal 38 den Ionstraim Aontachais 1. Tuigtear do Phoblacht na Seice, Poblacht na hEastóine, Poblacht na Liotuáine, Poblacht na Polainne, Poblacht na Slóivéine agus Poblacht na Slóvaice nach bhfolaíonn an coincheap "tar éis mainneachtain gealltanais arna nglacadh ar láimh i gcomhthéacs na gcaibidlí aontachais a chur chun feidhme" ach na hoibleagáidí a eascraíonn ó na Conarthaí bunaidh is infheidhme ar Phoblacht na Seice, Poblacht na hEastóine, Poblacht na Liotuáine, Poblacht na Polainne, Poblacht na Slóivéine agus Poblacht na Slóvaice, faoi na coinníollacha atá leagtha síos san Ionstraim Aontachais, agus na hoibleagáidí atá sainithe san Ionstraim seo. Dá bhrí sin, tuigtear do Phoblacht na Seice, Poblacht na hEastóine, Poblacht na Liotuáine, Poblacht na Polainne, Poblacht na Slóivéine agus Poblacht na Slóvaice nach smaoineoidh an Coimisiún ar Airteagal 38 a chur i bhfeidhm ach i gcásanna ina líomhnaítear go bhfuil na hoibleagáidí dá dtagraítear sa mhír sin roimhe seo á sárú. 2. Tuigtear do Phoblacht na Seice, Poblacht na hEastóine, Poblacht na Liotuáine, Poblacht na Polainne, Poblacht na Slóivéine agus Poblacht na Slóvaice go bhfuil Airteagal 38 gan dochar do dhlínse na Cúirte Breithiúnais mar atá sé sainithe in Airteagal 230 de Chonradh CE maidir le caingne arna dtionscnamh ag an gCoimisiún de bhun Airteagal 38. 3. Tuigtear do Phoblacht na Seice, Poblacht na hEastóine, Poblacht na Liotuáine, Poblacht na Polainne, Poblacht na Slóivéine agus Poblacht na Slóvaice go dtabharfaidh an Coimisiún, sula gcinneann sé na bearta dá bhforáiltear in Airteagal 38 a chur i bhfeidhm ina gcoinne, deis do Phoblacht na Seice, Poblacht na hEastóine, Poblacht na Liotuáine, Poblacht na Polainne, Poblacht na Slóivéine agus Poblacht na Slóvaice a dtuairim agus a seasamh a nochtadh i gcomhréir leis an Dearbhú ón Choimisiún na gComhphobal Eorpach maidir leis an gclásal um choimirce ghinearálta, leis an gclásal um choimirce i dtaca leis an margadh inmheánach agus leis an gclásal um choimirce i dtaca leis an gceartas agus gnóthaí baile, atá i gceangal leis an Ionstraim Chríochnaitheach seo. --------------------------------------------------